rejauldu/bengali-wikipedia huggingface dataset:
১১ পদাতিক ডিভিশন হচ্ছে পাকিস্তান সেনাবাহিনীর একটি ডিভিশন। ডিভিশনটি ৪ কোরের অধীনস্থ একটি ডিভিশন এবং এটির সদর লাহোরে। ভারত-পাকিস্তান যুদ্ধ ১৯৬৫-এর স্বল্পকাল আগে এই ডিভিশনটি তৈরি করা হয়। তৎকালীন সেনাপ্রধান জেনারেল মুহাম্মদ মুসা খানের পরিকল্পনায় এই নতুন ডিভিশন তৈরি করা হয়, যদিও পাকিস্তান সরকার এই ডিভিশনটি বানাতে রাজি ছিলো না খরচের চিন্তায় কারণ পাকিস্তানের অর্থনীতি তখন ভালো ছিলো না। কিন্তু জেনারেল মুসা প্রেসিডেন্ট আইয়ুব খানকে বোঝানোর পর আইয়ুব এই ডিভিশন বানানোর অনুমতি দেন এবং মেজর জেনারেল আব্দুল হামিদ খান এই ডিভিশনের প্রথম অধিনায়ক হিসেবে দায়িত্ব পালন করেন। ১৯৬৫ সালের পাক-ভারত যুদ্ধে এই ডিভিশনের সৈন্যদের ভূমিকা ছিলো বীরত্বপূর্ণ। অধীনস্থ ব্রিগেডসমূহ ২১ পদাতিক ব্রিগেড ৫২ পদাতিক ব্রিগেড ১০৬ পদাতিক ব্রিগেড বিষয়শ্রেণী:পাকিস্তান সেনাবাহিনীর ডিভিশন
সোনারঙ জোড় মন্দির বাংলাদেশের মুন্সীগঞ্জ জেলার টংগিবাড়ী উপজেলার সোনারঙ গ্রামে অবস্থিত দুটি হিন্দু মন্দির।  মন্দির দুটির মধ্যে পশ্চিমেরটি কালী মন্দির এবং পূর্বদিকেরটি শিব মন্দির। পশ্চিমের মন্দিরটি পূর্বদিকেরটির তুলনায় উচ্চতর। ৫.৩৫ মিটার  বর্গাকার একটি স্থানের উপর অবস্থিত মন্দিরটির উচ্চতা প্রায় ১৫ মি। মন্দিরের সাথে ১.৯৪ মি প্রশস্তের একটি বারান্দা আছে।   আরো পড়ুন   বাংলাদেশের হিন্দু মন্দিরের তালিকা   আদিনাথ মন্দির, মহেশখালি  শ্যামসিদ্ধি মঠ   তথ্যসূত্র    বহিঃসংযোগ   বিষয়শ্রেণী:শিব মন্দির বিষয়শ্রেণী:কালী মন্দির বিষয়শ্রেণী:১৯শ শতাব্দীর হিন্দু মন্দির বিষয়শ্রেণী:মুন্সিগঞ্জ জেলার হিন্দু মন্দির
আমেরিকার সুপারক্ল্যাসিক (, ), আর্জেন্টিনা এবং ব্রাজিলের জাতীয় দলের মধ্যে একটি বার্ষিক বন্ধুত্বপূর্ণ ফুটবল প্রতিযোগিতা।  ২০১১ সালে প্রতিষ্ঠিত এবং কনমেবল দ্বারা সংগঠিত, সুপারক্ল্যাসিকো দে লাস আমেরিকাস হল রোকা কাপের উত্তরসূরি, ১৯১৪ থেকে ১৯৭৬ সাল পর্যন্ত অনুষ্ঠিত একই ধরনের প্রতিযোগিতা।   বিন্যাস  প্রতিযোগিতাটি ২০১১ এবং ২০১২ সালে দুটি লেগে খেলা হয়েছিল: একটি লেগ আর্জেন্টিনায়, অন্যটি ব্রাজিলে। যে দলটি প্রথম লেগের আয়োজক তারা প্রতিটি সংস্করণের সাথে বিকল্প হবে; প্রথম সংস্করণের প্রথম লেগের অবস্থান লটের ড্র দ্বারা নির্ধারিত হয়েছিল। যে দেশ উভয় লেগের পরে সর্বাধিক পয়েন্ট অর্জন করবে তারা প্রতিযোগিতায় বিজয়ী হবে, তারপরে গোল পার্থক্য এবং প্রয়োজনে একটি পেনাল্টি শুট-আউট হবে। ২০১৪ সালে ফর্ম্যাটটি পরিবর্তন করা হয়েছিল এবং এখন খেলাটি একটি নিরপেক্ষ ভেন্যুতে একটি মাত্র ম্যাচ হিসাবে অনুষ্ঠিত হয়।ব্রাজিল এবং আর্জেন্টিনার মধ্যকার সুপারক্ল্যাসিকো দে লাস আমেরিকা, অক্টোবরে চীনে হবে on Agencia Estado, ১৭ এপ্রিল ২০১৪  ২০১১ এবং ২০১২ সংস্করণে প্রতিটি দলের স্কোয়াড আর্জেন্টিনা বা ব্রাজিলিয়ান লিগে খেলা ফুটবলারদের নিয়ে গঠিত হয়েছিল।সুপারক্ল্যাসিকো দে লাস আমেরিকা (কনমেবল) যাইহোক, এই নিয়মটি 2014 সংস্করণের জন্য পরিবর্তিত হয়েছিল এবং উভয় দলই এখন ইউরোপের মতো অন্যান্য দেশে ভিত্তিক খেলোয়াড়দের ডাকতে পারে।ব্রাজিল ও আর্জেন্টিনার মধ্যকার সুপারক্ল্যাসিকো দে লাস আমেরিকা খেলা হবে চীনে on Gazeta, ১৭ এপ্রিল ২০১৪  নভেম্বর ২০১০ কাতারে দুই দলের মধ্যে প্রীতি ম্যাচটি মূলত রোকা কাপ পুনরায় শুরু করার প্রচেষ্টা হিসাবে পরিকল্পনা করা হয়েছিল, কিন্তু শেষ পর্যন্ত ম্যাচের আয়োজকদের দ্বারা সেভাবে উপস্থাপন করা হয়নি। পরিবর্তে এটি ২০২২ ফিফা বিশ্বকাপের বিপণন এবং প্রস্তুতির মাধ্যম হিসাবে কাতারের মাটিতে ক্যালেন্ডার বছরের শেষের দিকে একটি ঐতিহ্যবাহী দলের বিপক্ষে খেলার ব্রাজিল দলের ক্ষণস্থায়ী ঐতিহ্যকে অব্যাহত রাখে - ব্রাজিল ইতিমধ্যেই নভেম্বর ২০০৯-এ ইংল্যান্ডে খেলেছিল এবং ২০১১ সালের নভেম্বরে ১০ বারের আফ্রিকা কাপ অফ নেশনস এবং আরব আঞ্চলিক শক্তিশালি মিশরের বিরুদ্ধে খেলবে। ম্যাচের ২০২২ সংস্করণ অস্ট্রেলিয়ায় জুনে অনুষ্ঠিত হওয়ার কথা ছিল, কিন্তু এএফএ ইংল্যান্ডে কনমেবল উয়েফা কাপ অফ চ্যাম্পিয়ন্সে অংশগ্রহণ করার সিদ্ধান্ত নেওয়ার পর এটি বাতিল করা হয়।ব্রাজিল x আর্জেন্টিনা, জুনে নির্ধারিত ম্যাচটি বাতিল করা হয়েছে, দলকে অবশ্যই আফ্রিকান দলের মুখোমুখি হতে হবে on Lance, ১১ মে ২০২২  চ্যাম্পিয়নদের তালিকা  ম্যাচ সমূহ   Keys  aet: অতিরিক্ত সময়ের পরে  p: পেনাল্টি শুট-আউটে সংজ্ঞায়িত   মোট স্কোর ফলাফল   সংস্করণ সাল বিজয়ী রানার আপ স্কোর স্থানশহর  ২০১১      Mario Kempes  Córdoba, Argentina   Mangueirão  Belém, Brazil   ২০১২      Serra Dourada  Goiânia, Brazil   La Bombonera  Buenos Aires, Argentina     ২০১৪        National Stadium  Beijing, China   ২০১৭        Cricket Ground  Melbourne, Australia    ২০১৮        King Abdullah  Jeddah, Saudi Arabia   ২০১৯        Mrsool Park  Riyadh, Saudi Arabia    ২০২০–২১     ২০২২    দেশ অনুসারে ট্রফি বিজয়ী দলট্রফি বিজয়ীসাল   ২০১১, ২০১২, ২০১৪, ২০১৮   ২০১৭, ২০১৯  সর্বকালের স্কোরার  Player Goals নেইমার     Ignacio Scocco   Diego Tardelli   ফ্রেড    Lucas Moura   Juan Manuel Martínez  গাব্রিয়েল মেরকাদো   লিওনেল মেসি    মিরান্দা    পাওলিনিয়ো    আরও দেখুন আর্জেন্টিনা–ব্রাজিল ফুটবল প্রতিদ্বন্দ্বিতা  রোকা কাপ  তথ্যসূত্র  বিষয়শ্রেণী:কনমেবলের প্রতিযোগিতা বিষয়শ্রেণী:আর্জেন্টিনা–ব্রাজিল ফুটবল প্রতিদ্বন্দ্বিতা বিষয়শ্রেণী:২০১১-এ প্রতিষ্ঠিত পুনরাবৃত্ত ক্রীড়া ঘটনা
ঘুম ভারতের পশ্চিমবঙ্গের দার্জিলিং হিমালয়ান পার্বত্য অঞ্চলের একটি ছোট্ট পার্বত্য অঞ্চল। এটি দার্জিলিং পৌরসভার এক নম্বর ওয়ার্ডের আওতায় আসে। দার্জিলিং হিমালয়ান রেলওয়ের ঘুম রেল স্টেশন ভারতের সর্বোচ্চ রেলস্টেশন। এটি ২,২৫৮ মিটার (৭,৪০৭ ফুট) এর উচ্চতায় অবস্থিত।Agarwala, A.P. (editor), Guide to Darjeeling Area, 27th edition, p. 53-55, .  চিত্রশালা  তথ্যসূত্র  বহিঃসংযোগ  বিষয়শ্রেণী:দার্জিলিং জেলার ভূগোল বিষয়শ্রেণী:পশ্চিমবঙ্গের পর্যটন বিষয়শ্রেণী:দার্জিলিঙের পর্যটন কেন্দ্র
প্রিয়নাথ বসু (১৮৬৫ - ২১ মে ১৯২০) (ইংরেজি: Priyanath Bose) ভারতের সার্কাস জগতের একজন গুরুত্বপূর্ণ ব্যক্তিত্ব এবং গ্রেট বেঙ্গল সার্কাসের প্রতিষ্ঠাতা ।  প্রিয়নাথ বসুর আদি নিবাস বর্তমান পশ্চিমবঙ্গের উত্তর ২৪ পরগণার জাগুলিয়া। তার বাবার নাম মনোমোহন বসু। সংসদ বাঙালি চরিতাভিধান - প্রথম খণ্ড - সাহিত্য সংসদ    কৃতিত্ব  প্রিয়নাথ বসুর গ্রেট বেঙ্গল সার্কাস ১৮৮৭ থেকে ১৯২০ খ্রিষ্টাব্দ অবধি খেলা দেখিয়েছিল । তিনি প্রফেসর বোস নামে খ্যাত ছিলেন । তিনি ছিলেন প্রথম বাঙালি যিনি পিরামিড অ্যাক্ট, জাগলিং অ্যাক্ট, প্যারালাল বার, হরাইজন্টাল বার, ও ঘোড়ায় চড়া খেলায় দক্ষতা অর্জন করেছিলেন । তার সার্কাসে বাঙালি পরিচালক, ক্রীড়াবিদ, অশ্বারোহী, পশু-শিক্ষক এবং বাঙালি মেয়েরাও ঘোড়ায় চড়া, বাঘের খেলা, ট্র্যাপিজের খেলা দেখাতেন । ভারতের প্রথম মহিলা সার্কাস খেলোয়াড় সুশীলাসুন্দরী এবং তার বোন কুমুদিনী এই সার্কাসে খেলা দেখাতেন । বাঙালি মেয়ে মৃণ্ময়ী এখানে হাতির পিঠে বসে বাঘের খেলা দেখাতেন ।    তথ্যসূত্র   বিষয়শ্রেণী:বাঙালি ক্রীড়াবিদ বিষয়শ্রেণী:সার্কাস বিষয়শ্রেণী:বাঙালি হিন্দু বিষয়শ্রেণী:১৮৬০-এর দশকে জন্ম বিষয়শ্রেণী:১৯২০-এ মৃত্যু বিষয়শ্রেণী:কলকাতার ব্যবসায়ী বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
পেত্রো অলেক্সিয়িভিচ পোরাশেঙ্কা (; জন্ম: ২৬শে সেপ্টেম্বর ১৯৬৫, বোলহ্রাদ, ইউক্রেনীয় সোভিয়েত ইউনিয়ন, সোভিয়েত ইউনিয়ন) হচ্ছেন ইউক্রেনীয় ব্যবসায়ী, ধনকুব (বা শতকোটিপতি), রাজনীতিবিদ, পঞ্চম রাষ্ট্রপতিRada decides to hold inauguration of Poroshenko on June 7 at 1000, Interfax-Ukraine (3 June 2014)Poroshenko sworn in as Ukrainian president, Interfax-Ukraine (7 June 2014) ও ইউক্রেনীয় সামরিক বাহিনীর সর্বাধিনায়ক (৭ই জুন ২০১৪ থেকে)। তিনি ইউক্রেনের নবম পররাষ্ট্রমন্ত্রী হিসেবে ২০০৯ থেকে ২০১০ পর্যন্ত ও ২০১২ সালের মার্চ থেকে নভেম্বর দ্বিতীয় পর্যন্ত বাণিজ্য ও অর্থনৈতিক উন্নয়ন মন্ত্রী হিসেবে দায়িত্ব পালন করেন। এর আগে তিনি ইউক্রেনের জাতীয় ব্যাংকের সভাপতি ও জাতীয় নিরাপত্তা ও প্রতিরক্ষা সংস্থার সম্পাদক হিসেবেও দায়িত্ব পালন করেন।  তিনি ২০১৪ সালের ইউক্রেনের রাষ্ট্রপতি নির্বাচনে ৫৪% ভোট পেয়ে বিজয় লাভ করেন। রাজনীতির বাইরে তিনি বিপুল সম্পদের মালিক; যার জন্য তাকে “চকোলেট কিং” হিসেবে ডাকা হয়।   তথ্যসূত্র    বহিঃসংযোগ   নিজস্ব ওয়েবসাইট  ফেসবুক  বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় রাজনীতিবিদ বিষয়শ্রেণী:ইউক্রেনের রাষ্ট্রপতি বিষয়শ্রেণী:ইউক্রেনের পররাষ্ট্র মন্ত্রী বিষয়শ্রেণী:ইউক্রেনীয় শতকোটিপতি বিষয়শ্রেণী:প্যারাডাইস পেপার্সে নাম থাকা ব্যক্তি বিষয়শ্রেণী:পানামা পেপার্সে নাম থাকা ব্যক্তি
অ্যালফ্রি উডার্ড ( ; জন্ম ৮ নভেম্বর ১৯৫২) একজন মার্কিন অভিনেত্রী। মঞ্চ ও পর্দায় দৃঢ় ইচ্ছাশক্তিসম্পন্ন এবং মর্যাদাপূর্ণ চরিত্রে অভিনয়ের জন্য খ্যাত উডার্ড চারটি প্রাইমটাইম এমি পুরস্কার, একটি গোল্ডেন গ্লোব পুরস্কার ও তিনটি স্ক্রিন অ্যাক্টরস গিল্ড পুরস্কার অর্জন করেছেন এবং একটি করে একাডেমি পুরস্কার ও বাফটা পুরস্কার এবং দুটি গ্র্যামি পুরস্কারের মনোনয়ন লাভ করেছেন। ২০২০ সালে দ্য নিউ ইয়র্ক টাইমস তাকে "একবিংশ শতাব্দীর ২৫ সেরা অভিনয়শিল্পী" তালিকায় স্থান প্রদান করে। তিনি একাডেমি অব মোশন পিকচার আর্টস অ্যান্ড সায়েন্সেসের বোর্ড সদস্য।  উডার্ড এনবিসির চিকিৎসা নাট্যধর্মী সেন্ট এলসওয়্যার ধারাবাহিকে ডক্টর রোক্সেন চরিত্রে অভিনয় করে খ্যাতি অর্জন করেন এবং ১৯৮৬ সালে নাট্যধর্মী ধারাবাহিকে সেরা প্রধান অভিনেত্রী বিভাগে এবং ১৯৮৮ সালে নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন। তিনি এনবিসির নাট্যধর্মী ধারাবাহিক হিল স্ট্রিট ব্লুজ এর জন্য ১৯৮৪ সালে, এনবিসিরি ধারাবাহিক এল.এ. ল এর জন্য ১৯৮৭ সালে, এইচবিওর টিভি চলচ্চিত্র মিস এভার্স' বয়েজ এর জন্য ১৯৯৭ সালে এবং দ্য প্র্যাকটিস এর জন্য ২০০৩ সালে চারটি প্রাইমটাইম এমি পুরস্কার অর্জন করেন। ২০০৫ থেকে ২০০৬ সাল পর্যন্ত উডার্ড এবিসির হাস্যরসাত্মক নাট্যধর্মী ধারাবাহিক ডেসপারেট হাউজওয়াইভস-এ বেটি অ্যাপলহোয়াইট চরিত্রে অভিনয় করেন। তিনি মার্ভেল সিনেম্যাটিক ইউনিভার্সে তিনি নেটফ্লিক্সের ধারাবাহিক লিউক কেজ (২০১৬-২০১৮)-এ "ব্ল্যাক" মারাইয়া স্টোকস-ডিলার্ড চরিত্রে অভিনয় করেন।  তথ্যসূত্র  বহিঃসংযোগ               Alfre Woodard  Video produced by Makers: Women Who Make America  বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর আফ্রিকান-মার্কিন অভিনেত্রী বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর আফ্রিকান-মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:অডিওবই পাঠক বিষয়শ্রেণী:আফ্রিকান-মার্কিন খ্রিস্টান বিষয়শ্রেণী:ওকলাহোমার অভিনেত্রী বিষয়শ্রেণী:ওকলাহোমার ডেমোক্র্যাট বিষয়শ্রেণী:বস্টন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:অর্ডার অব দ্য কম্প্যানিয়ন্স অব ও. আর. ট্যাম্বো প্রাপক বিষয়শ্রেণী:শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - মিনি ধারাবাহিক বা টিভি চলচ্চিত্র) বিজয়ী বিষয়শ্রেণী:নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:সীমিত ধারাবাহিক বা চলচ্চিত্রে সেরা অভিনেত্রী বিভাগে স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজ�
সালিমা ইমতিয়াজ (জন্ম: ১৮ ডিসেম্বর ১৯৭১) পাকিস্তানের একজন আন্তর্জাতিক ক্রিকেট আম্পায়ার। অক্টোবর ২০২২-এ, তিনি মহিলা টি২০ এশিয়া কাপ প্রতিযোগিতার ম্যাচে অংশ নিয়েছিলেন। ১৫ সেপ্টেম্বর ২০২৪-এ, তাকে আইসিসি আম্পায়ারদের ডেভেলপমেন্ট প্যানেলে যুক্ত করা হয় এবং আইসিসি ডেভেলপমেন্ট প্যানেলে পাকিস্তানের প্রথম মহিলা আম্পায়ার হন।  আম্পায়ারিং কর্মজীবন তিনি ২০০৮ সালে পাকিস্তান ক্রিকেট বোর্ডের (পিসিবি) মহিলা আম্পায়ার প্যানেলের সাথে তার আম্পায়ারিং ক্যারিয়ার শুরু করেন। তিনি মহিলা টি২০ এশিয়া কাপে ভারত বনাম শ্রীলঙ্কার ম্যাচে আন্তর্জাতিক আম্পায়ার হিসেবে আত্মপ্রকাশ করেন। তিনি এশিয়ান ক্রিকেট কাউন্সিলের (এসিসি) অনেক ইভেন্টে আম্পায়ারিং করেছিলেন, যেমন শ্রীলঙ্কায় ২০২৪ মহিলা টি২০ এশিয়া কাপ এবং হংকংয়ে ২০২৩ এসিসি মহিলা টি২০ এমার্জিং টিম এশিয়া কাপ। তিনি কুয়ালালামপুরে ২০২৪ এসিসি মহিলা প্রিমিয়ার কাপের আম্পায়ারিং প্যানেলেরও অংশ ছিলেন।  আরও দেখুন  টুয়েন্টি২০ আন্তর্জাতিক ক্রিকেট আম্পায়ারদের তালিকা  তথ্যসূত্র  বহিঃসংযোগ    বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেট আম্পায়ার বিষয়শ্রেণী:নারী ক্রিকেট আম্পায়ার
আউগসবুর্গ ( ,  , ; ) জার্মানির বায়ার্ন বা বাভারিয়া অঙ্গরাজ্যের দক্ষিণ-পশ্চিম অংশে অবস্থিত একটি স্বাধীন শহর। আড়াই লক্ষেরও বেশি অধিবাসীবিশিষ্ট আউগসবুর্গ বায়ার্নের ৩য় বৃহত্তম শহর। কেবল মিউনিখ ও নুরেমবুর্গ এর চেয়ে বেশি অধিবাসীবিশিষ্ট।  ১৯০৬ সালে এটি গ্রোসষ্টাট (Großstadt) বা বড় শহরের মর্যাদা পায়। শহরটি ভেরটাখ ও লেখ নদীর তীরে অবস্থিত একটি শিল্পকেন্দ্র। এটি মিউনিখ শহরের ৫২ কিলোমিটার উত্তর-পশ্চিমে অবস্থিত। ২০১৯ সালে ইউনেস্কো আউগসবুর্গের পানি ব্যবস্থাপনা পদ্ধতিকে একটি বিশ্ব ঐতিহ্যবাহী স্থান হিসেবে স্বীকৃতি প্রদান করে।   খ্রিস্টপূর্ব ১৫ অব্দে রোমান সম্রাট আউগুস্তুস শহরটি প্রতিষ্ঠা করেন, তার নাম থেকেই শহরের নাম আউগসবুর্গ হয়েছে। আউগুস্তুস শহরটির নাম দিয়েছিলেন আউগুস্তা ভিন্দেলিকোরুম (Augusta Vindelicorum.)। এটি ট্রিয়ার শহরের পরে জার্মানির ২য় প্রাচীনতম শহর। ১২৭৬ সালে শহরটি একটি স্বাধীন শহরে পরিণত হয়। এখানে ১৫শ ও ১৬শ শতকে ক্ষমতাধর ফুগার ও ভেলসার পরিবার বাস করতেন। এসময় আউগসবুর্গ ইউরোপের অন্যতম প্রধান অর্থবাজারে (money market) পরিণত হয়। এখানে প্রায় আরাই হাজারের মত ক্ষুদ্রশিল্পকারখানাতে লিনেন ও লিনেন-সদৃশ ফুস্টিয়ান কাপড় তৈরি ও রপ্তানি করা হত। শহরটি শিল্পকলার জন্যও বিখ্যাত ছিল।  আউগসবুর্গে উৎপাদিত দ্রব্যের মধ্যে আছে টেক্সটাইল, যন্ত্রপাতি, মোটরযান এবং রাসায়নিক দ্রব্যাদি। এখানে ১৯৭০ সালে প্রতিষ্ঠিত আউগসবুর্গ বিশ্ববিদ্যালয় অবস্থিত।  দর্শনীয় স্থানের মধ্যে আছে সাধু উলরিশ ও সাধু আফ্রা-র গির্জা, ১৭শ শতকে নির্মিত টাউনহল, যাতে জমকালো সোনালী হলটিও অন্তর্ভুক্ত; সেন্ট ম্যারির ক্যাথিড্রাল, যার বেদীতে শিল্পী হান্স হলবাইনের শিল্পকর্ম ও বিশ্বের প্রাচীনতম রঙিন কাচের কাজ দেখতে পাওয়া যায়; শেৎসলার প্রাসাদ, যাতে জার্মান শিল্পীদের অনেকগুলি গ্যালারি আছে; এবং মোৎসার্ট জাদুঘর, যা ছিল ভোলফগাং আমাদেউস মোৎসার্টের বাবা লেওপোল্ড মোৎসার্টের জন্মস্থল। আউগসবুর্গে জন্ম নেওয়া অন্যান্য বিখ্যাত ব্যক্তিদের মধ্যে আছেন চিত্রশিল্পী হান্স বুর্কমাইর, প্রকৌশলী রুডল্‌ফ ডিজেল, বিমান নকশাকারক ও নির্মাতা ভিল্লি মেসারশ্মিট এবং নাট্যকার বের্টোল্ট ব্রেশ্‌ট।  পবিত্র রোমান সাম্রাজ্যের অনেক গুরুত্বপূর্ণ সভা আউগসবুর্গে অনুষ্ঠিত হয়। ত্রিশ বছরের যুদ্ধে (১৬১৮-১৬৪৮) শহরটির ব্যাপক ক্ষয়ক্ষতি হয়। ১৮০৬ সালে শহরটি বায়ার্নের অন্তর্ভুক্ত হয়। ২য় বিশ্বযুদ্ধের সময় মেসারশ্মিট কারখানা ও মেশিন কারখানার উপর মিত্রশক্তি গোলাবর্ষণ করলে শহরের ব্যাপক ক্ষয়ক্ষতি হয়।   আরও দেখুন   আউগসবুর্গের নাগরিক বিভাগের তালিকা   তথ্যসূত্র    বহিঃসংযোগ   Stadt Augsburg সরকারি ওয়েবসাইট (ইংরেজি সংষ্করণ)  আউগসবুর্গের অঞ্চল পর্যটন  Fotosafari Augsburg An interactive set of pictures which allows you to explore Augsburg  আউগসবুর্গের শহর পরিকল্পনা   আউগসবুর্গের জেলা   বিষয়শ্রেণী:জার্মানির নগর বিষয়শ্রেণী:জার্মানির বিশ্ব ঐতিহ্যবাহী স্থান
মেরি স্টডার্ড (১৮৫২ - ১০ জুন ১৯০১) ছিলেন একজন স্কটিশ বংশোদ্ভূত শিল্পী যিনি অস্ট্রেলিয়ায় বিশ বছর কাটিয়েছিলেন। এবং তিনি তার স্থির চিত্রকর্ম, ক্ষুদ্রাকৃতি এবং পূর্ণ আকারের প্রতিকৃতির কাজের জন্য বেশ পরিচিত ছিলেন, যার মধ্যে স্যার হেনরি পার্কসের দুইটি চিত্রও অন্তর্ভুক্ত ছিল।    কর্মজীবন  বাম|থাম্ব| মেরি স্টডার্ডের আঁকাআমার প্রথম প্রেম স্টডার্ড ছিলেন প্রতিকৃতি চিত্রশিল্পী এবং আলোকচিত্রী, পিটার ডিভাইন এবং ক্যাথেরিন নে রে-এর কন্যা। তিনি এবং তার দুই বোন তাদের বাবার কাছ থেকে ছবি আঁকা শেখেন। ১৮৭৫ সালে তিনি ফ্রেডেরিক ওহাব স্টডার্ডকে বিয়ে করেন এবং এই দম্পতি কৃষিকাজ শুরু করার জন্য নিউজিল্যান্ডে চলে যান।   ১৮৮০ সালের দিকে অস্ট্রেলিয়ার সিডনিতে চলে আসার পর, স্টডার্ড নিউ সাউথ ওয়েলসের আর্ট সোসাইটিতে যোগদান করেন এবং তাদের আয়োজিত বার্ষিক প্রদর্শনীতে তার শিল্পকর্মগুলো অন্তর্ভুক্ত করতে শুরু করেন। ১৮৮১ সালে তিনি জন স্যান্ডসের ক্রিসমাস কার্ড ডিজাইনের প্রতিযোগিতায় জয় লাভ করেন এবং সেই নকশা এবং অন্যান্য শিল্পকর্ম ১৮৮৩ সালের প্রদর্শনীতে প্রদর্শিত হয়েছিল।   তার কাজ ন্যাশনাল পোর্ট্রেট গ্যালারি, নিউ সাউথ ওয়েলসের স্টেট লাইব্রেরি  এবং নিউ সাউথ ওয়েলসের আর্ট গ্যালারিতে অন্তর্ভুক্ত রয়েছে।  তার চিত্রকর্ম, "আর্থ অ্যান্ড ওশান ", ১৮৯৩ সালে ওয়ার্ল্ডস কলম্বিয়ান এক্সপোজিশনে এবং ১৮৯৮ সালে লন্ডনের গ্রাফটন গ্যালারিতে অনুষ্ঠিত অস্ট্রেলিয়ান শিল্প প্রদর্শনীতে প্রদর্শিত হয়েছিল।   ১৯০১ সালে লন্ডনের কেনসিংটনে অ্যাপেন্ডিসাইটিসের অস্ত্রোপচারের পর স্টডার্ড মৃত্যুবরণ করেন।    তথ্যসূত্র   বিষয়শ্রেণী:১৯০১-এ মৃত্যু বিষয়শ্রেণী:১৮৫২-এ জন্ম বিষয়শ্রেণী:১৯শ শতাব্দীর অস্ট্রেলীয় নারী শিল্পী বিষয়শ্রেণী:১৯শ শতাব্দীর অস্ট্রেলীয় শিল্পী বিষয়শ্রেণী:নিউ সাউথ ওয়েলসের শিল্পী
লানিকে () বা হেলানিকে মহান আলেকজান্ডারের শৈশবের সেবিকা ছিলেন।   সংক্ষিপ্ত জীবনী  লানিকে সম্ভনতঃ ৩৮০ খ্রিস্টপূর্বাব্দে জন্মগ্রহণ করেন। তার পিতার নাম ছিল দ্রোপিদাস। মহান আলেকজান্ডারের সেনাপতি ক্লেইতোস ও মেলান  তার ভাই ছিলেন। তার স্বামীর নাম ছিল আন্দ্রোনিকাস। মহান আলেকজান্ডারের হেতাইরোই প্রোতিয়াস তার পুত্র ছিলেন বলে উল্লিখিত আছে। এছাড়া তার আরো দুই পুত্র ৩৩৪ খ্রিস্টপূর্বাব্দে মাইলিতাসের যুদ্ধে মৃত্যুবরণ করেন। মহান আলেকজান্ডার তার শৈশবে লানিকে দ্বারা পালিত হন।Who's Who In The Age Of Alexander The Great: prosopography of Alexander's empire, Waldemar Heckel, Blackwell Publishing, 2005,    জনপ্রিয় মাধ্যমে  ২০০৪ খ্রিষ্টাব্দে প্রকাশিত আলেকজান্ডার নামক চলচ্চিত্রে লানিকের উল্লেখ করা হয়েছে। এই চলচ্চিত্রের একটি দৃশ্যে ক্লেইতোস ও মেলান মহান আলেকজান্ডারের সঙ্গে বাগবিতন্ডায় জড়িয়ে পড়ে লানিকের উল্লেখ করেন। পরে অপর একটি দৃশ্যে মহান আলেকজান্ডার লানিকের ভাই ক্লেইতোসকে হত্যা করার অনুশোচনায় দগ্ধ হন। মহান আলেকজান্ডারের জীবন নিয়ে মেরি রেনল্ট দ্বারা রচিত ফায়ার ফ্রম হেভেন নামক একটি উপন্যাসে লানিকের চরিত্রটি রয়েছে।   তথ্যসূত্র   বিষয়শ্রেণী:খ্রিস্টপূর্ব ৩৮০-এ জন্ম বিষয়শ্রেণী:প্রাচীন ম্যাসিডোনিয় নারী বিষয়শ্রেণী:খ্রিস্টপূর্ব ৪র্থ শতাব্দীর গ্রিক ব্যক্তি
জিএএলএ – কুইয়ার আর্কাইভ (পূর্বে গে ও লেসবিয়ান মেমরি ইন অ্যাকশন নামে পরিচিত) , যা এর সংক্ষিপ্ত রূপ, গালা দ্বারাও পরিচিত, হল একটি সংস্থা, যারা দক্ষিণ আফ্রিকার এলজিবিটিকিউএ+ ব্যক্তি এবং সংগঠনগুলির সামাজিক ও আইনি ইতিহাস নথিভুক্ত করে। এরা আফ্রিকায় সমকামী সম্পর্ক নিয়ে প্রচলিত  গতানুগতিক চিন্তাধারা এবং ভুল ধারণা সংশোধন করার চেষ্টা করছে।   সংগঠন  ১৯৯৭ সালে দক্ষিণ আফ্রিকার ইতিহাস সংরক্ষণাগারের একটি শাখা হিসেবে গালা গঠিত হয়েছিল। এটি নেদারল্যান্ডসের হোমোডক এবং মার্কিন যুক্তরাষ্ট্রের লেসবিয়ান হারস্টোরি আর্কাইভের নামে তৈরি হয়েছিল। সংগঠনটির নাম পূর্বে দ্য গে অ্যান্ড লেসবিয়ান আর্কাইভস অফ সাউথ আফ্রিকা নামে পরিচিত ছিল, যেখান থেকে এটি গালা নামটি পেয়েছে। ২০০৭ সালে, নামটি বর্তমান রূপে পরিবর্তিত করা হয়।  গালা-র আর্কাইভগুলি উইটওয়াটারস্র্যান্ড বিশ্ববিদ্যালয়ের উইলিয়াম কালেন লাইব্রেরির ঐতিহাসিক কাগজপত্র বিভাগে রয়েছে। এই আর্কাইভে দক্ষিণ আফ্রিকায় এলজিবিটিকিউএ+ জীবনের সামাজিক, রাজনৈতিক এবং সাংবিধানিক প্রেক্ষাপটগুলি রক্ষিত আছে। আর্কাইভে থাকা নথিগুলির মধ্যে রয়েছে আইনি নোট, দক্ষিণ আফ্রিকায় এলজিবিটি-র মৌখিক ইতিহাস, দক্ষিণ আফ্রিকার এলজিবিটি সংগঠনগুলির রেকর্ড, ব্যক্তিদের দ্বারা জমা দেওয়া ব্যক্তিগত নথি এবং ছবি।   প্রকল্প  গালা দক্ষিণ আফ্রিকায় এমন কিছু শিক্ষামূলক কর্মসূচি ও প্রশিক্ষণের আয়োজন করে এবং অংশগ্রহণ করে, যেখানে সমতাকে উৎসাহিত করা হয়। ১৯৯০-এর দশকের শেষের দিকে, এটি তার সংরক্ষণাগারে লেসবিয়ানদের গল্পগুলিকে উন্নত করার জন্য একটি মৌখিক ইতিহাস প্রকল্প তৈরি করেছিল। দক্ষিণ ও পূর্ব আফ্রিকান দেশগুলিকে অন্তর্ভুক্ত করার জন্য ২০০৩ সালে আফ্রিকান নারীদের মৌখিক ইতিহাস নামে আরেকটি প্রকল্প শুরু করা হয়েছিল। ২০১৫ সালের মে মাসে, এটি কর্মক্ষেত্রে সমতা প্রচার এবং কর্মক্ষেত্রে সমকামিতা সম্পর্কে সচেতনতা বৃদ্ধির জন্য একটি কর্মশালার সমন্বয় করে।  এলজিবিটি ব্যক্তিদের দ্বারা লেখা এবং তাদের সম্পর্কে লেখা নিয়ে গালা  "মাথোকো'জ বুক" মুদ্রণের অধীনে একটি বই প্রকাশ করেছে। ২০১১ সালে প্রতিষ্ঠিত, এই প্রকাশনাটি বেশ কয়েকটি বই প্রকাশ করেছে, যার মধ্যে রয়েছে "কুইয়ার আফ্রিকা: নিউ অ্যাণ্ড কালেক্টেড ফিকশন" যা একটি এলজিবিটি সংকলনের জন্য ২০১৪ সালে ল্যাম্বডা সাহিত্য পুরস্কার জিতেছে।  মাথোকো'জ বুকস-এর নামকরণ করা হয়েছে একজন দক্ষিণ আফ্রিকান মহিলার নামে, যিনি ১৯৮০ এবং ১৯৯০-এর দশকে কোয়াথেমায় একটি অবৈধ সরাইখানা চালাতেন। দক্ষিণ আফ্রিকার কর্মী সাইমন এনকোলি, বেভারলি ডিটসি এবং লিন্ডা এনকোবো দ্বারা প্রতিষ্ঠিত একটি এলজিবিটি অ্যাক্টিভিজম সংগঠন, গে ও লেসবিয়ান অর্গানাইজেশন অফ উইটওয়াটারস্র্যান্ড-এর সদর দপ্তর হিসেবে এই সরাইখানাটি উল্লেখযোগ্য হয়ে উঠেছিল।   তথ্যসূত্র    বহিঃসংযোগ      বিষয়শ্রেণী:দেশ অনুযায়ী এলজিবিটিকিউ সংস্কৃতি বিষয়শ্রেণী:বিষয় অনুযায়ী দক্ষিণ আফ্রিকা ভিত্তিক সংগঠন বিষয়শ্রেণী:পরপীড়ন বিষয়শ্রেণী:যৌন অভিমুখীতা ও মনোবিজ্ঞান
মাদ্রাজ দেবদাসী (উৎসর্গ প্রতিরোধ) আইন ( যাকে তামিলনাড়ু দেবদাসী (উৎসর্গ প্রতিরোধ) আইন বা মাদ্রাজ দেবদাসী আইনও বলা হয়) হল একটি আইন, যেটি প্রণীত হয়েছিল ভারত ব্রিটিশ শাসন থেকে স্বাধীন হওয়ার ঠিক পরে, ১৯৪৭ সালের ৯ই অক্টোবর তারিখে। আইনটি মাদ্রাজ প্রেসিডেন্সিতে পাস করা হয়েছিল এবং দেবদাসীদের বিবাহের আইনি অধিকার দিয়েছিল, হিন্দু মন্দিরে মেয়েদের উৎসর্গ করা অবৈধ করে দিয়েছিল। যে বিলটি এই আইনে পরিণত হয় সেটি ছিল দেবদাসী বিলোপ বিল।  পেরিয়র ই. ভি. রামস্বামী দেবদাসী বিলোপ বিল পাশ করার কর্মকাণ্ডের অংশ ছিলেন কিন্তু, মাদ্রাজ প্রেসিডেন্সি জুড়ে দেবদাসীদের তীব্র প্রতিবাদের কারণে, তিনি প্রস্তাব করেছিলেন যে বিলটি শুধুমাত্র একটি ব্যক্তিগত বিল হিসাবে পেশ করা হবে, একটি পাবলিক বিল নয়।  মুথুলক্ষ্মী রেড্ডি ১৯৩০ সালের প্রথম দিকে মাদ্রাজ আইন পরিষদে বিলটি উত্থাপন করেছিলেন কিন্তু ১৯৪৭ সালের ৯ই অক্টোবর ও পি রামস্বামী রেড্ডিয়ার (ওরফে ওমান্দুর রেড্ডির কংগ্রেস নেতৃত্বাধীন সরকার) -এর প্রধানমন্ত্রীত্বের (বা মাদ্রাজের প্রিমিয়ার, স্বাধীনতার আগে বলা হত, ১৯৪৯ সাল পর্যন্ত এই পদে ছিলেন) সময় এটি পাস হয়েছিল।  কিছু দেবদাসী বিলের বিরুদ্ধে আপত্তি জানিয়েছিলেন, কারণ তাঁরা নিজেদেরকে পতিতা না ভেবে পরিশীলিত এবং পণ্ডিত শিল্পী বলে মনে করেছিলেন। মাদ্রাজ দেবদাসী আইন পরবর্তী সম্পর্কিত আইনগুলির মতো কঠোর ছিল না। যেহেতু মাদ্রাজ দেবদাসী আইনটি শুধুমাত্র দেবদাসীদের জন্য নির্দিষ্ট ছিল, তাই দক্ষিণ ভারতে পতিতাবৃত্তি অব্যাহত ছিল, বিশেষ করে অন্ধ্র প্রদেশের উপকূল বরাবর। ১৯৫৬ সালের ১৪ই আগস্ট মাদ্রাজ দেবদাসী বিরোধী আইন পাশ হবার পর এতে বিরতি আসে। মাদ্রাজ দেবদাসী আইন হল ব্রিটিশ ভারতের প্রেসিডেন্সি এবং প্রদেশগুলিতে এবং পরবর্তী ভারতের রাজ্য ও অঞ্চলগুলিতে বলবৎ হওয়া একাধিক আইনের মধ্যে একটি, যা পতিতাবৃত্তিকে বেআইনি করে তুলেছিল। এই রকম আইনগুলির মধ্যে রয়েছে ১৯৩৪ সালের বোম্বে দেবদাসী সুরক্ষা আইন, ১৯৫৭ সালের বোম্বে সুরক্ষা (সম্প্রসারণ) আইন এবং ১৯৮৮ সালের অন্ধ্রপ্রদেশ দেবদাসী (উৎসর্গের নিষেধাজ্ঞা) আইন।  বোম্বে দেবদাসী সুরক্ষা আইনে একজন মহিলার উৎসর্গকে একটি বেআইনি কাজ হিসাবে ঘোষণা করা হয়েছে, এটি তার সম্মতিতে হোক বা না হোক, উভয়ক্ষেত্রেই। এই আইন অনুসারে, দেবদাসীর বিবাহ আইনগত ও বৈধ বলে বিবেচিত হবে এবং এই ধরনের বিবাহে জাত সন্তানকে বৈধ বলে গণ্য করা হবে।   তথ্যসূত্র   বিষয়শ্রেণী:ভারতে নারীদের ইতিহাস বিষয়শ্রেণী:১৯৪৭-এ ভারতে প্রতিষ্ঠিত বিষয়শ্রেণী:নারী অধিকারের আইন বিষয়শ্রেণী:ভারতীয় পরিবার আইন বিষয়শ্রেণী:ভারতে মানবাধিকার লঙ্ঘন বিষয়শ্রেণী:ভারতে যৌন অপরাধ বিষয়শ্রেণী:ভারতীয় যৌন আইন বিষয়শ্রেণী:ভারতীয় ফৌজদারী আইন বিষয়শ্রেণী:মাদ্রাজ প্রেসিডেন্সি বিষয়শ্রেণী:ভারতে পতিতাবৃত্তি
আহসাস চন্না (জন্ম: ৫ আগস্ট ১৯৯৯) একজন ভারতীয় অভিনেত্রী, যিনি হিন্দি চলচ্চিত্র এবং টিভি শিল্পে কাজ করেন। একজন শিশু অভিনেত্রী হিসাবে, তিনি বাস্তু শাস্ত্র, কাভি আলবিদা না কেহনা, মাই ফ্রেন্ড গণেশ, ফুঁক ইত্যাদিতে অভিনয় করেছিলেন। কৈশোরে তাকে দেবো কে দেব...মহাদেব, ওয়ে জ্যাসি এবং এমটিভি ফানাহ-এর মতো টেলিভিশন অনুষ্ঠানে অধিক সক্রিয় দেখা যায়।   জীবনের প্রথমার্ধ  চন্নার ১৯৯৯ সালের ৫ আগস্ট মুম্বইয়ে জন্মগ্রহণ করেছিলেন। তার বাবা ইকবাল চান্না একজন পাঞ্জাবী চলচ্চিত্র প্রযোজক এবং তার মা কুলবীর কৌর কুলবীর কৌর বাদেস্রন একজন টেলিভিশন অভিনেত্রী।   কর্মজীবন  আহসাস চন্না খুব অল্প বয়সেই তার কর্মজীবন শুরু করেছিলেন। তিনি বাস্তু শাস্ত্র মাধ্যমে তার আত্মপ্রকাশ করেছিলেন, যেখানে তিনি সুস্মিতা সেনের ছেলে রোহান চরিত্রে অভিনয় করেছিলেন। মাই ফ্রেন্ড গণেশ চলচ্চিত্রে আশু এবং কাভি আলবিদা না কেহনা চলচ্চিত্রে অর্জুনের চরিত্রে অভিনয় করেছিলেন।  টেলিভিশনে তিনি নিখিল সিনহা'র দেবো কে দেব...মহাদেব ধারাবাহিকে হিন্দু দেবতা শিব এবং পার্বতীর কন্যা অশোকসুন্দরী হিসেবে অভিনয় করেছিলেন। তিনি এমটিভি ফানাহ-তে ধারা চরিত্রে অভিনয় করেছিলেন, যেটি এমটিভি ভারতে প্রচারিত হয়েছিল। তিনি ডিজনি চ্যানেলের অনুষ্ঠান ওয়ে জ্যাসি এবং বেস্ট অফ লাক নিকি-এর চতুর্থ মরশুমে কাজ করেছিলেন।   চলচ্চিত্রের তালিকা    চলচ্চিত্র   বছর শিরোনাম ভূমিকা মন্তব্য ২০০৪ বাস্তু শাস্ত্র রোহান হিন্দি মারিচেট্টু তেলুগু ২০০৬ কাভি আলবিদা না কেহনা অর্জুন সারান হিন্দি আর্যন রণবীর (আর্যনের ছেলে) হিন্দি ২০০৭ মাই ফ্রেন্ড গণেশ আশু হিন্দি ২০০৮ ফুঁক রক্ষা হিন্দি ২০০৯ বোম্মায়ী তামিলপ্রেম কা তদ্দকাচিন্টু চতুর্বেদী ২০১০ ফুঁক ২ রক্ষা হিন্দি ২০১৩ ৩৪০ বিমল হিন্দি ২০১৭ আপ্পাভীন মীসাই তামিল ২০১৭ রুখ শ্রুতি হিন্দি   টেলিভিশন  বছর শিরোনাম ভূমিকা মন্তব্য সূত্র ২০০৮ কসম সে অল্পবয়সী গঙ্গা ভালিয়া ২০১২ গুমরাহ্: ইন্ড অব ইনোসেন্স পর্বভিত্তিক ভূমিকা মধুবালা - এক ইশক এক জুনুন স্বাতী দীক্ষিত দেবো কে দেব...মহাদেব অশোকসুন্দরী ২০১৩ ফিয়ার ফাইলস: ডার কী সাচ্চি তাসভিরে পর্বভিত্তিক ভূমিকা ওয়ে জ্যাসি আয়েশা মালহোত্রা২০১৪ক্রাইম পেট্রোল দস্তকস্মৃতিপর্ব ৩৪৪: মিথ্যা অহংকার (১ মার্চ ২০১৪) ওয়েববেড  এমটিভি ফানাহ কিশোরী ধারা২০১৫ কোড রেড - তালাশ পর্বভিত্তিক ভূমিকা বেস্ট অব লাক নিকি রিয়া গঙ্গা সালোনি ২০১৬ ক্রাইম প্যাট্রোল পর্বভিত্তিক ভূমিকা আধা ফুল কিটি যাদব২০১৭ক্রাইম পেট্রোল সতর্কনম্রতাপর্ব ৮২৭: প্রেমিকদের মৃত্যু (৮ জুলাই ২০১৭)এমটিভি বিগ এফদিয়াসিজন ২, পর্ব ৮ ২০১৮ সি.আই.ডি. কোমল পর্ব ১৫০১/১৫৪২   ওয়েব ধারাবাহিক  বছরশিরোনামভূমিকাবিঃদ্রঃ২০১৮- ২০২২গার্লস হোস্টেলরিচা৩টি মৌসুম ২০১৯- ২০২১কোটা ফ্যাক্টরিশিবাঙ্গী২ মৌসুম২০১৯- ২০২৩হোস্টেল ডেজআকাঙ্কা৪ মৌসুম২০২০- ২০২১ইন্টার্নলিলি২ মৌসুম২০২১ক্লাচপ্রাচি২০২২যুগাদিস্তানমডার্ন লাভ মুম্বাইসিয়া২০২২মিসম্যাচ ২ভিনি২০২৩হাফ সিএআরচি১ সিজন   স্বল্পদৈর্ঘ্য চলচ্চিত্র  বছরশিরোনামভূমিকাসূত্র২০২১ট্রানজিস্টরউমা   তথ্যসূত্র    বহিঃসংযোগ            বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় শিশু অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন শিশু অভিনেত্রী বিষয়শ্রেণী:ভারতীয় ওয়েব ধারাবাহিক অভিনেত্রী